Undirritaður er mjög mikill áhugamaður um íþróttamál og aðstöðu íþróttamanna hér í Fjallabyggð , þá ekki síst um knattspyrnumál og hef ég , í gegnum tíðina komið mikið að þeim málum . Því miður hefur aðstöðuleysi til knattspyrnuiðkunnar hamlað mjög starfi KF og við þess vegna setið eftir í samanburði við nágrannasveitafélög okkar . KF hefur óskað eftir betri aðstöðu í mörg ár en lítið hefur orðið ágengt í þeim málum , þ.e.a.s. að byggja upphitaðan gervigrasvöll sem myndi nýtast nánast allt árið og iðkendur þyrftu hvorki að fara til Akureyrar að æfa yfir vetrarmánuðina né keppa fyrstu leiki á vorin . Vegna þess að völlurinn á Ólafsfirði er yfirleitt ekki leikfær fyrr en um miðjan júní ár hvert . Ég fylltist mikilli bjartsýni og jákvæðni fyrir einum mánuði þegar mér bárust þær fregnir að flokkarnir þrír sem ætla að bjóða sig fram til sveitastjórnar , væru allir með á stefnuskrá sinni að nú ætti að byggja gervigrasvöll og KF sæi fram á góða aðstöðu , sambærilega við flest félög á landinu . Þetta gæti ekki klikkað þar sem öll framboðin væru á sama máli . En viti menn … , stefnuskrár flokkana eru opinberar … , og hvar standa gervigrasmálin ? I listinn : það á að hefja uppbyggingu á gerfingrasvelli á kjörtímabilinu . Að hefja uppbyggingu finnst mér ekki loforð að klára gervigrasvöllinn á kjörtímabilinu og finnst að þarna þyrfti að vera fastar kveðið að málum . D Listinn er með í sinni stefnuskrá að byggja nýjan gervigrasvöll í Ólafsfirði með lýsingu og bættri aðstöðu fyrir áhorfendur . Algjört loforð og meira til . Einnig að bæta aðstöðu í íþróttahúsinu á Siglufirði sem er ekki boðleg og þarfnast úrbóta þótt fyrr hefði verið . Þessar tvær framkvæmdir sem snúa að íþróttamálum eru mjög kostnaðarsamar . Íþróttaáhugafólk í Fjallabyggð ætti að gleðjast yfir að svo miklum fjármunum sé varið til íþróttamála sem nýtist flestum bæjarbúum þ.e.a.s. ef þetta verður framkvæmt . Sjálfstæðisflokkurinn í Fjallabyggð bauð íbúum að koma að mótum sinnar stefnuskrár . Ég var einn af þeim sem tók þátt í því og fagna mjög þessum lýðræðislegu störfum þar sem bæjarbúum gafst kostur á að koma með tillögur . Staðreyndin er sú að margar að þessum tillögum eru í stefnuskrá Sjálfstæðisfokksins og því ber að fagna . Mikil og góð vinna var lögð í stefnuskrána , allir gjaldaliðir reiknaðir og tekjur líka og getum við staðið við allt sem þessi metnaðarfulla og góða stefnuskrá tekur á . Bendi ég bæjarbúum að lesa og kynna sér þessa stefnuskrá sem tekur á mjög mörgum þáttum t.d. lækkun fasteignarskatta , hækkun á afsláttum til eldriborgara og öryrkja . Hækkunar á systkinaafslætti af vistunargjöldum leikskóla . Hækkunar á frístundarstyrk til barna og unglinga . Auka niðurgreiðslu á skólamáltíðum . Halda áfram að gefa grunnskólabörnum námsgögn . Hafa frítt í sund og líkamsrækt fyrir öryrkja og eldri borgara . Gera mikið átak í umhverfis og skipulagsmálum . Hækka styrk til aðildarfélaga Ungmenna og íþróttasambands Fjallabyggðar úr 6,5 milljónum í 10 milljónir . Halda áfram uppbyggingu íþróttamannvirkja í samstarfi við íþróttafélög og rekstraraðila . Ljúka við endurbyggingu á vegi upp að golfskála í Skeggjabrekku o.s.frv . Mjög metnaðarfull stefna um fræðslumál , frístundir , forvörnum markaðs og menningarmálum og styðja við uppbyggingu í atvinnumálum og tekið á mörgum velferðamálum sem koma sér vel fyrir nánast alla bæjarbúa . Ég sem mikill íþróttaáhugamaður og hef alltaf talað fyrir því að peningum okkar sé hvergi betur varið en til íþróttastarfsemi , sama hvaða íþrótt það er , íþróttir eru forvarnir og okkur líður vel að vita af börnum okkar sem stunda íþróttir , til þessa að svo sé hægt þurfa allir að hafa góða aðstöðu og með þessari metnaðarfullri stefnuskrá sjálfstæðisflokksins í Fjallabyggð sem lögð hefur verið fram og hægt er að standa við , hvet ég þig , kjósandi góður að setja X við D á kjördag 26 maí .